15 Akanya ka ponelopele e nngwe ya Paradaise. Fa Baiseraele ba sena go kgarakgatshega mo nageng ka dingwaga di le 40, Moshe o ne a ba etelela pele go ya kwa Dipoeng tsa Moabe, kwa botlhaba jwa Noka ya Joredane. Ka ntlha ya phoso e Moshe a neng a kile a e dira, Jehofa o ne a dira tshwetso ya gore Moshe o ne a ka se etelele Baiseraele pele go kgabaganya Joredane. (Dipalo 20:7-12; 27:12, 13) Moshe o ne a kopa Modimo jaana: “Mma ke kgabaganye tsweetswee, ke bone lefatshe le le molemo le le ka kwa ga Joredane.” Le fa Moshe a ne a ka se tsene mo lefatsheng leo, fa a sena go tlhatloga Thaba ya Pisega mme a bona dikgaolo tse di farologaneng tsa lone, o tshwanetse a bo a ile a lemoga gore e ne e le “lefatshe le le molemo.” O akanya gore lefatshe leo le ne le ntse jang?—Duteronome 3:25-27.